b'\n_START_ARTICLE_\nSix Flags Great Adventure\n_START_PARAGRAPH_\nSix Flags Great Adventure on 1. hein\xc3\xa4kuuta 1974 avautunut Six Flags -huvipuistoketjun omistama huvipuisto, joka sijaitsee Jacksonin kaupungissa New Jerseyss\xc3\xa4 Yhdysvalloissa, 119 kilometri\xc3\xa4 New Yorkista, 108 kilometri\xc3\xa4 Newarkista, 96 kilometri\xc3\xa4 Philadelphiasta. Puisto koostuu huvipuistoalueesta, Wild Safari -nimisest\xc3\xa4 safarialueesta sek\xc3\xa4 vesipuistosta nimelt\xc3\xa4 Hurricane Harbor. Six Flags Great Adventure tunnetaan parhaiten hienoista ja v\xc3\xa4rikk\xc3\xa4ist\xc3\xa4 vuoristoradoistaan, joita ovat esimerkiksi Nitro, Medusa, Great American Scream Machine, enn\xc3\xa4tystenrikkoja Kingda Ka sek\xc3\xa4 t\xc3\xa4ysin uusi puinen vuoristorata El Toro. Kingda Kan sanotaan olevan maailman korkein vuoristorata, sill\xc3\xa4 sen korkein kohta on 140 metrin korkeudessa.Guinnessin enn\xc3\xa4tysten kirjan mukaan Six Flags Great Adventuressa on eniten laitteita maailmassa, per\xc3\xa4ti 72 kappaletta.'